stanford-oval/wikipedia huggingface dataset:
תרכובת אורגנית
מגוון היסודות בתרכובות האורגניות

תרכובות אורגניות המכילות פחמן ומימן בלבד נקראות פחמימנים, והן משתייכות לארבע קבוצות עיקריות, לפי סוג הקשרים בין אטומי הפחמן בתרכובת:
באלקאנים קיימים קשרים בודדים בלבד בין אטומי הפחמן.
באלקנים קיים קשר כפול אחד לפחות בין שני אטומי פחמן.
באלקינים קיים קשר משולש אחד לפחות בין שני אטומי פחמן.
בתרכובות ארומטיות קיימים קשרים מיוחדים בין אטומי הפחמן: אורך הקשרים הוא בין קשר כפול לקשר בודד, כך שלמעשה יש קשר וחצי בין פחמן לפחמן (רזוננס).
בנוסף לפחמן ולמימן, תרכובות אורגניות רבות מכילות יסודות נוספים, דבר המגדיל בצורה ניכרת את מספר התרכובות האפשריות:
חמצן הוא היסוד השכיח ביותר בתרכובות אורגניות אחרי פחמן. קבוצות רבות מכילות חמצן, למשל: כהלים, חומצות קרבוקסיליות, קטונים ואלדהידים. חומרים מסוימים מכילים מספר מסוים של אטומי חמצן, ומספר כפול של אטומי מימן. היות שהמולקולה הפשוטה ביותר המקיימת כלל זה היא מים, נקראות מולקולות אלו פחמימות (פחמן + מימה).
חנקן מופיע גם הוא בתרכובות אורגניות רבות, ובעיקר בחומצות האמינו מהן בנויים כל החלבונים. הקבוצות העיקריות המכילות חנקן הן אמינים, אמידים, ניטרילים וציאנידים.
זרחן מצוי בחומרים חשובים רבים הנמצאים בכל האורגניזמים. כל הנוקלאוטידים, המרכיבים את ה-DNA, החומר התורשתי של כל היצורים החיים, מכילים זרחן.
ארבעת ההלוגנים – כלור, יוד, פלואור וברום – משתתפים בתרכובות רבות מספור, חלקן בעלות חשיבות רבה בתעשייה הכימית.
גופרית (מצויה בחלבונים רבים), נתרן (בדטרגנטים), מגנזיום (בכלורופיל), ברזל (בהמוגלובין ובאנזימים רבים אחרים). כל אלה ועוד שורה ארוכה של יסודות נוספים משתתפים בתרכובות אורגניות תוך הגדלת המגוון שלהן.
קבוצות פעילות

חלוקת התרכובות האורגניות לקבוצות מבוססת על קבוצות פעילות – הידועות יותר בשם קבוצות פונקציונליות – הנמצאות בהן. הקבוצה הפונקציונלית היא אטום אחד או יותר הקשורים ביניהם בצורה מסוימת, ומחוברים לשלד הפחמני של המולקולה. אטומי פחמן הקשורים זה לזה בקשרים בודדים או הקשורים לאטומי מימן אינם נחשבים לקבוצה פונקציונלית. לפיכך, כל התרכובות האורגניות מכילות קבוצות פונקציונליות, מלבד האלקאנים, שהרי הללו מכילים אטומי פחמן ומימן וקשרים בודדים בלבד.
להלן כמה דוגמאות לקבוצות פונקציונליות:
אטום חמצן הקשור לאטום מימן מהווים את הקבוצה הפונקציונלית הידרוקסיל. חומרים המכילים קבוצת הידרוקסיל שייכים לקבוצת הכהלים.
אטום חמצן הקשור לשני אטומי פחמן: הקבוצה הפונקציונלית נקראת קבוצה אֶתֶרית והחומרים המכילים אותה נקראים אֶתֶר.
הקבוצה הפונקציונלית היא האתר במולקולה שבו מתרחשות רוב התגובות הכימיות בהן היא מעורבת. לדוגמה, כשחומצה גופרתית באה במגע עם כוהל, היא תוקפת את הקבוצה הפונקציונלית שלו, הידרוקסיל, מביאה לפליטתה מהמולקולה וליצירת אלקן.
משום כך, יש טעם רב בחלוקת התרכובות האורגניות לקבוצות על-פי קבוצותיהן הפונקציונליות. רובן המוחלט של תכונותיהן הכימיות (נטייתן להגיב עם תרכובות אחרות) והפיזיקליות (נקודת רתיחה, צבע, מסיסות במים) נקבעות על ידי הקבוצה הפונקציונלית שהן מכילות. כהוכחה לחשיבותן של הקבוצות הפונקציונליות בתגובות הכימיות, ניתן להביא את האלקאנים: הללו, כאמור, נטולי קבוצה פונקציונלית, ואכן נטייתם להגיב עם חומרים אחרים פחותה בהרבה מזו של כהלים או אלדהידים מקבילים, למשל.
שמות

עקב מספרן העצום של התרכובות האורגניות וחלוקתן הסבוכה לקבוצות, הומצאה שיטה סטנדרטית למתן שמות להן, ואלה עיקריה:
בכל שם של תרכובת אורגנית קיימים שני אלמנטים עיקריים:
ציון מספר אטומי הפחמן במולקולה, בדרך כלל על ידי תחילית שמקורה ביוונית. למשל: מת- מציין אטום פחמן אחד; פּרוֹפּ- מציין שלושה אטומי פחמן.
ציון קבוצות פונקציונליות או השתייכות לקבוצת תרכובות, בדרך כלל על ידי סופית. למשל: -אוֹל מציין כוהל; -אָל מציין אלדהיד.
במקרה הצורך מתווספים אלמנטים נוספים לשם התרכובת:
ציון מתמירים (אטומים או קבוצות המחליפות אטומי מימן בשרשרת הפחמנים של המולקולה). למשל, ברומו מציין קיומו של אטום ברום; פּרוֹפּיל מציין שמולקולה של פרופאן (אלקאן בעל שלושה פחמנים), פחות אטום מימן אחד, קשורה למולקולה הראשית.
ציון כמות המתמירים, במקרה ויש יותר מאחד מכל סוג, בדרך כלל על ידי תחילית שמקורה ביוונית או בלטינית, המקדימה את שם המתמיר. למשל, דיברומו מציין קיומם של שני אטומי ברום; טֵטְרָאפרופיל מציין ארבע קבוצות פרופיל.
ציון מיקום המתמירים לאורך שרשרת הפחמנים, בדרך כלל על ידי ספרה. למשל, 3-ברומו מציין אטום ברום הקשור לפחמן השלישי בשרשרת; 4,3-דיפרופיל מציין קבוצת פרופיל אחת הקשורה לפחמן השלישי, וקבוצת פרופיל אחרת הקשורה לפחמן הרביעי בשרשרת.
ציון התצורה המרחבית, זאת על ידי כמה סוגים של תחיליות, אותיות ותווים מקדימים. למשל, במולקולה של טרנס-2-בּוּטֵן יש שתי קבוצות מתיל הפונות לכיוונים שונים; במולקולה של ציס-2-בוטן פונות שתי הקבוצות לאותו הכיוון. התרכובת (-)-2-ברומובוטאן מטה אור מקוטב הפוגע בה לכיוון שמאל; התרכובת (+)-2-ברומובוטאן מטה את האור המקוטב לכיוון ימין. הסוכר D-גלוקוז מסודר מבחינה מרחבית "לכיוון ימין", ואילו L-גלוקוז מסודר "לכיוון שמאל". למידע נוסף בנושא המבנה המרחבי ראו איזומר, סטריאוכימיה ואיזומריות ציס-טראנס.
הטבלה שלהלן מפרטת את שמות חמש התרכובות הקטנות ביותר בשבע קבוצות שונות של תרכובות אורגניות:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| משפחה ◄   אטומי פחמן ▼ | אלקאנים | אלקנים | אלקינים | כהלים | קטונים | אלדהידים | חומצות קרבוקסיליות |
| 1 | מתאן | - | - | מתנול | - | מתנאל | חומצה מתנואית |
| 2 | אתאן | אתן | אתין | אתנול | - | אתנאל | חומצה אתנואית |
| 3 | פרופאן | פרופן | פרופין | פרופנול | פרופנון | פרופנאל | חומצה פרופנואית |
| 4 | בוטאן | בוטן | בוטין | בוטנול | בוטנון | בוטנאל | חומצה בוטנואית |
| 5 | פנטאן | פנטן | פנטין | פנטנול | פנטנון | פנטנאל | חומצה פנטנואית |
המשבצות הריקות בטבלה מייצגות תרכובות אשר קיומן אינו אפשרי. לא ייתכן, למשל, אלקן בעל אטום פחמן בודד, שכן אלקן מוגדר כתרכובת שבה קיים קשר קוולנטי כפול – בהכרח בין שני אטומי פחמן. לכל הכהלים, האלקנים, האלקינים והקטונים בני שלושה אטומי פחמן ומעלה קיימים מספר איזומרים, זאת לפי מיקום הקבוצה הפונקציונלית לאורך השרשרת הפחמנית. כך, למשל, השם "בוטנול" מייצג למעשה שתי תרכובות שונות: 1-בוטנול ו-2-בוטנול.
לאוסף מפורט של כללי מתן השמות לתרכובות האורגניות ראו מונחון IUPAC.
מחקר

לתרכובות האורגניות תחום מחקר משלהן: כימיה אורגנית.
למגוון העצום של התרכובות האורגניות יש גם שלל מבנים מרחביים שונים, שלהם חשיבות עליונה ליכולתן ולנטייתן של מולקולות להגיב עם מולקולות אחרות. בחקר המבנה המרחבי של התרכובות האורגניות עוסקת הסטריאוכימיה.
כפי שהוזכר לעיל, כל היצורים החיים מורכבים מתרכובות אורגניות. מחקר רב נערך בניסיון לגלות ולמיין את כל החומרים הנמצאים באורגניזמים, להבין את תפקידם ואת הקשר בין המבנה שלהם לתפקיד ואת הדרך בה הם מופקים באורגניזם. בחקר התרכובות האורגניות מן ההיבט הביולוגי עוסקת הביוכימיה.
ראו גם

תרכובת אי-אורגנית
הערות שוליים

↑  T. W. Graham Solomons. Organic Chemistry. John Wieley and sons; 4 edition (1988). ISBN 0-471-62942-1. pp. 3.
| קבוצות פונקציונליות |
| --- | --- | --- |
| פחמימנים | אלקיל (מתיל, אתיל, פרופיל, בוטיל, פנתיל) • אלקן (ויניל, אליל) • אלקין • קרבן • בנזיל • הלואלקאן • אלן • קומולן • פניל |  |
| תרכובות חמצן | הידרוקסיל (כוהל) • קרבוניל • קטון • אלדהיד • אציל • קרבונט • חומצה קרבוקסילית • אנהידריד • אסטר • הידרופראוקסיד • פראוקסיד • אתר • המיאצטל • המיקטאל • אצטל • קטאל• חומצה דיקרבוקסילית • אצטיל • אצטוקסי • אקרילואיל • אלקוקסי (מתוקסי) • בנזויל • דיאוקסירן • אפוקסיד • אורתו-אסטר • ינון |  |
| תרכובות חנקן | אמין • אמיד • קרבאמאט • אימין • אימיד • אזיד • אזו • ציאנט • איזוציאנט • ציאניד • ניטריל • איזוניטריל • הידרזון • ניטראט • ניטריט • ניטרו • ניטרוסו • אוקסים • פירידין • הידרזון • איזוניטריל  • ניטרן |  |
| תרכובות זרחן | פוספין • חומצה פוספונית • פוספאט • פוספודיאסטר |  |
| תרכובות גופרית | תיול • תיואתר • דיסולפיד • סולפוקסיד • סולפון • חומצה סולפינית • חומצה סולפונית • תיוציאנט • איזותיוציאנט • תיוקטון • תיאל • תיואסטר • סולפונאמיד • פרסולפיד • תיוניל |  |
| תרכובות ביוכימיות | חומצת שומן (ח.קרבוקסילית) • חלבון (פולי-אמיד) • פחמימה (קטון או אלדהיד) |  |
| --- | --- |
בקרת זהויות :  NLI: 987007550820805171  BNE: XX532834  BnF: cb11944403s (data)  LCCN: sh85095499  NDL: 00574475  NKC: ph115602 
מולקולת מים. האלקטרונים תחת החמצן משתתפים בקשרים עם המימן, והאלקטרונים שמעליו הם לא-קושרים, וגורמים לדחיית הקשרים עם המימנים וליצירת הזווית במולקולה
קיירה וולש

קיירה פאה וולש (באנגלית: Keira Fae Walsh; נולדה ב-8 באפריל 1997) היא כדורגלנית אנגלייה המשחקת בעמדת הקשרית ברצלונה ובנבחרת אנגליה. היא נחשבת גם לפליימייקרית וגם לקשרית הגנתית.
וולש הפכה עוד כנערה לשחקנית קבועה במנצ'סטר סיטי במהלך הקמפיין שלהם ב-2014, ושיחקה תפקיד מפתח בקבוצה שהבטיחה את הגביע הקונטיננטלי. היא הפכה לשחקנית השנייה שהגיעה ל-200 הופעות במועדון, אותן השיגה במרץ 2022.
היא ייצגה את אנגליה בכל קבוצות הגיל שלה לפני שערכה את הופעת הבכורה שלה בבוגרות ב-2017. היא הייתה חלק מהקבוצה שזכתה באליפות אירופה בכדורגל נשים 2022 ונבחרה לשחקנית המצטיינת במשחק בגמר.
ב-7 בספטמבר 2022 שברה ברצלונה את שיא דמי ההעברה בכדורגל נשים כששילמה תמורתה דמי העברה של 350 אלף פאונד למנצסטר סיטי.
שנים מוקדמות

קיירה פאה וולש נולדה ב-8 באפריל 1997 ברוצ'דייל לפיטר וטרייסי וולש, וגדלה בפרבר כפרי של העיר. היא התאמנה בכדורגל עם אביה במגרש מול ביתם בערך מגיל חמש. היא שיחקה בקבוצה המקומית של פירסון ג'וניורס לבנים עד גיל 7, ולאחר מכן בבנים של סמבה סטארס, לפני שהצטרפה לבלקבורן רוברס בקבוצות לקבוצת הגיל מגיל 12 עד גיל 17. ברבע גמר גביע הנוער של ה-FA בנות בפברואר 2014 עם הנבחרת עד גיל 17, וולש כבשה שלושער תוך 13 דקות.
היא הצטרפה למנצ'סטר סיטי, הקבוצה שהיא ומשפחתה תומכים בה ביולי 2014, כשהייתה בת שבע עשרה - נשלחה על ידי סיטי למכללת סט בדס במנצ'סטר כדי לסיים את הבגרויות שלה בזמן שהתאמנה ושיחקה איתם.
וולש קיבלה השראה בילדותה מהכדורגל הספרדי, בין השאר בשל היותה בעלת משפחה בספרד ולעיתים קרובות שחקה בספרד בעת ביקוריה. בתקופת נעורייה של וולש כשסיטי הצליחה פחות, אביה היה מעודד אותה לצפות בקבוצת ברצלונה כהדרכה. היא גם תמכה לזמן קצר בארסנל בשל היותה מעריצה של ססק פברגאס עד שראתה את דויד סילבה, שהפך לשחקן האהוב עליה, בסיטי.
בשנת 2008, וולש נבחרה לאיש הספורט של רוכדייל של השנה. היא דורגה במקום ה-1 במנצ'סטר רבתי בבדמינטון עד גיל 13,
קריירת מועדונים > מנצ'סטר סיטי, 2014 - 2022

וולש החלה להתנסות בקבוצות ליגת העל לנשים (WSL) זמן קצר לאחר שמלאו לה שבע עשרה כשהיא עדיין חברה בקבוצה עד גיל 17 של בלקבורן רוברס, ושיחקה כמגנה שמאלית ברגל ימין. אמה של וולש עודדה אותה להשתתף בניסויים של צוות הפיתוח של העיר מנצ׳סטר ביולי 2014; לפני שהסשן הושלם, מאמן הקבוצה הראשונה ניק קושינג, שהגיע כמשקיף, ביקש להחתים אותה לקבוצה הבוגרת. קושינג יאמר מאוחר יותר שלוולש יש "מוח הכדורגל הטוב ביותר" מכל שחקן שהוא אימן, והוסיף כי "יש שחקנים שאלוהים כמעט נגע בהם".
עשרה ימים לאחר הניסויים בסיטי, ביולי 2014, וולש ערכה את הופעת הבכורה שלה בבוגרים במנצ'סטר סיטי כמחליפה בניצחון 0–1 על נוטס קאונטי. צעירה מדי לחוזה מקצועי, היא התאמנה באופן רשמי עם חוליית הפיתוח, אך עד סוף עונת 2014 הייתה לה באופן קבוע עמדת פתיחה בקבוצה הראשונה. היא הייתה בעלת חשיבות רבה לסייטי כשזכתה בגביע הקונטיננטלי 2014.
ביוני 2015 היא חתמה על חוזה הבכיר הראשון שלה במועדון. הקבוצה הייתה ללא הפסד בקמפיין הליגה שלה ב-2016; בעוד וולש נפצעה בתחילת העונה, אך עשתה את דרכה חזרה לסגל. ב-9 בנובמבר 2016, וולש הבקיעה את שערה הראשון עבור סיטי, נגיחה מרחוק מחוץ לרחבה, בניצחון 0–1 במשחק הראשון בשלב 16 האחרונות בליגת האלופות. יומיים לאחר מכן, היא האריכה את החוזה עם סיטי עד 2020. לעונת 2015–16, וולש הייתה מועמדת לפרס השחקנית הצעירה של השנה של שחקני PFA.
עם מנצ'סטר סיטי, וולש זכתה בכל שלושת התארים המקומיים לנשים במהלך 2016–2017. בגמר הגביע האנגלי 2017, בו ניצחה סיטי את ברמינגהאם 4–1, וגם נבחרה לשחקנית המשחק, ואמרה "זה היה מאמץ קבוצתי אמיתי" ושזה מיוחד לזכות בגביע בוומבלי.
סיטי זכתה שוב בגביע האנגלי לנשים ב-2019, כשהיא ניצחה את ווסטהאם בגמר 3–0, כשוולש הבקיעה את שער הפתיחה.
לפני עונת 20–2019, וולש הגישה בקשת העברה על רקע התעניינות מצד אולימפיק ליון ואתלטיקו מדריד. ב-29 ביולי היא משכה את בקשת ההעברה שלה. וולש קיבלה כרטיס אדום ישיר על תיקול עם קירסטי הנסון בהפסד 0–2 של מנצ'סטר סיטי למנצ'סטר יונייטד בגביע הליגה ב-20 באוקטובר 2019. וולש חתמה על חוזה חדש לשלוש שנים ב-7 בפברואר 2020.
כשנותרה שנה אחת לחוזה שלה בסיטי, וולש שוב הביעה עניין לעזוב את המועדון לאחר עונת 2021–22, עם התעניינות מ"מספר מועדונים אירופיים מובילים" כולל צ'לסי וברצלונה. במהלך קיץ 2022, כמה חברות מפתח בסגל הנשים של סיטי עזבו בהעברה חופשית או פרישה. אף על פי שבכדורגל נשים ממעטים לשלם דמי העברה, גם צ'לסי וגם ברצלונה הגישו למנצ'סטר סיטי הצעות כספיות גדולות עבור וולש. כאשר וולש כביכול רוצה להצטרף לברצלונה, והמועדון רוצה למצוא מחליף לקשרית הפצועה שלהם אלכסיה פוטיאס.
בסופו של דבר עברה וולש לברצלונה תמורת כ-460 אלף אירו ושברה בכך את סכום ההעברה לשחקנית כדורגל.
קריירת מועדונים > ברצלונה, 2022 -

בעונת הבכורה שלה בקבוצה זכתה ביחד עם הקבוצה באליפות ספרד וכן בליגת האלופות לנשים.
קריירה בינלאומית > נוער

בנובמבר 2009, וולש, בת שתים עשרה, קיבלה את ההזמנה הראשונה שלה להתאמן עבור נבחרת הבנות עד גיל 15 באנגליה, מה שהפך אותה לצעירה ביותר בנבחרת. במרץ 2010 היא שיחקה את שני המשחקים הראשונים שלה עבור אנגליה. כשנכנסה לסגל הנשים עד גיל 17, וולש נחשב לשחקן מפתח בעונת 14–2013. בנובמבר 2013, היא נבחרה לסגל לאליפות 2014 של אופ"א לנשים עד גיל 17, שם סייעה לאנגליה לעבור לשלבי הנוקאאוט ולסיים במקום הרביעי בתחרות. בתחילת 2014, היא נבחרה לנבחרת אנגליה עד גיל 19 בעודה עדיין משחקת בקבוצת הנערות עד גיל 17 במועדון. בנובמבר 2015, וולש שימשה כקפטנית נבחרת אנגליה עד גיל 19 במשחק ידידות נגד איטליה, לפני ששיחקה איתה בטורניר לה מנגה 2016.
קריירה בינלאומית > בוגרות

בנובמבר 2017, וולש זומנה לסגל הנבחרת הבוגרת של אנגליה.
בשנת 2019, וולש הייתה חלק מנבחרת אנגליה שזכתה בגביע SheBelieves בארצות הברית. מאוחר יותר באותה שנה, נבחרה וולש להיות חלק מסגל אנגליה למונדיאל. לאחר ביקורת קשה במהלך המונדיאל, היא שקלה להפסיק עם הכדורגל, אך נעזרה בפסיכולוגים של ספורט. היא הייתה חלק מנבחרת בריטניה בכדורגל הנשים באולימפיאדת הקיץ 2020 שנערכה בטוקיו ב-2021.
ביוני 2022, וולש נבחרה לנבחרת אנגליה שהתמודדה, וזכתה, באליפות אירופה בכדורגל נשים 2022 ביולי. היא התחילה כל משחק ושיחקה בכל המשחקים למעט חמש דקות במהלך הטורניר. בגמר מול גרמניה היא סיפקה את המסירה לשער הראשון של אנגליה שכבשה אלה טון בדקה השישים ושתיים. היא נבחרה לשחקנית המשחק בגמר, משחק שהניו יורק טיימס סיקר באומרו שזה "היה המשחק של וולש", ונכללה בנבחרת הטורניר לפני שדורגה השחקנית השישית הטובה ביותר לנשים של אופ"א של השנה. תוארה כגיבורה הבלתי מושרת של הטורניר ושל קבוצתה, חבריה לקבוצה של וולש הגיבו בהפתעה כאשר לא קיבלה מועמדות לכדור הזהב לנשים באוגוסט 2022.
וולש נבחרה לשחקנית המשחק במשחק הבא של אנגליה לאחר יורו 2022, ניצחון 0–2 על אוסטריה שראה אותה מעפילה למונדיאל הנשים 2023; יומיים לאחר מכן, לפני משחק קבוצת ההסמכה האחרון שלהם, היא נכללה במסיבת העיתונאים של המנג'ר סרינה ויכמן לפני המשחק, במהלכה אמרה שוויגמן "נתן [לה] את הביטחון לך ותשחק את המשחק שלה." עם הופעתה במשחק קבוצת המוקדמות האחרונה, ניצחון נוסף 10–0 על לוקסמבורג, וולש ערכה את הופעתה ה-50 בנבחרת אנגליה.
תארים והישגים

בלקבורן רוברס
גביע הליגה לנוער לבנות: סגנית אלופת 2013
מנצ'סטר סיטי
גביע הליגה האנגלית לנשים: 2014, 2016, 2018–19, 2021–22
הסופר ליג האנגלית לנשים: 2016
גביע האנגלי לנשים: 2016–17, 2018–19, 2019–20
ברצלונה
אליפות ספרד: 2022-23
ליגת האלופות לנשים: 2022-23
אנגליה
גביע SheBelieves:‏ 2019
אליפות אופ"א לנשים: 2022
גביע ארנולד קלארק: 2022
אישי
גביע ההישג הכולל של מרכז המצוינות של בלקבורן רוברס לבנות: 2010
פרס ההכרה הבינלאומי של מרכז המצוינות הבנות של בלקברן רוברס: 2010
פרס שחקנית השנה של אופ"א לנשים: שישי 2021–22
נבחרת אליפות הנשים של אופ"א בטורניר: 2022
חיים אישיים

וולש פעילה בתחום התמיכה בבריאות הנפש. יש לה טרייר ווסט היילנד לבן בשם נרלה.
לנרד נימוי

| --- | --- |

לנרד נימוי, 2011
 לידה:  26 במרץ 1931 בוסטון, מסצ'וסטס, ארצות הברית
 פטירה:  27 בפברואר 2015 (בגיל 83) לוס אנג'לס, קליפורניה, ארצות הברית
 מקום קבורה:  בית הקברות הילסייד ממוריאל פארק 
 שם לידה:  Leonard Simon Nimoy 
 סוגה מועדפת:  מדע בדיוני
 מדינה:  ארצות הברית 
 תקופת הפעילות:  1951–2010  2012 – 2013
 עיסוק:  במאי קולנוע
 מקום לימודים:  אוניברסיטת אנטיוק  מכללת אנטיוק (1977)  אוניברסיטת בוסטון  תיכון בוסטון אינגליש  בוסטון קולג'  אוניברסיטת קליפורניה בלוס אנג'לס 
 בן או בת זוג:  Sandra Zober (1954–1987)  Susan Bay (1 בינואר 1989–27 בפברואר 2015) 
 צאצאים:  אדם נימוי, ג'ולי נימוי 
 פרסים והוקרה:  זוכה פרס סטורן, מועמד לפרס אמי ולפרס הוגו
 האתר הרשמי
 פרופיל ב-IMDb
 
לנרד סיימון נימוי (באנגלית: Leonard Simon Nimoy;‏ 26 במרץ 1931 – 27 בפברואר 2015) היה שחקן, במאי קולנוע, משורר, זמר וצלם יהודי-אמריקאי, המפורסם בעיקר בגילום דמותו של ספוק בסדרת הטלוויזיה "מסע בין כוכבים: הסדרה המקורית" בשנים 1966–1969, ובתוכניות טלוויזיה נוספות, סרטי קולנוע ומשחקי מחשב.
נימוי החל את הקריירה שלו בשנות העשרים המוקדמות בחייו, לימד שיעורי משחק בהוליווד והופיע בתפקידים משניים בקולנוע ובטלוויזיה במהלך שנות ה-50, כמו גם הופיע בתפקיד הראשי בסרט "Kid Monk Baroni". בשנת 1952 גילם נימוי את דמותו של נאראב, חצי-חייזר, אחד משלושה פולשים ממאדים, בסדרת הסרטים "Zombies of the Stratosphere".
בשנת 1965 הופיע לראשונה במה שעתיד להיות חלק מזיכיון "מסע בין כוכבים" כאשר השתתף ב-"The Cage", הפיילוט של "מסע בין כוכבים: הסדרה המקורית". לאחר מכן, המשיך לגלם את דמותו של ספוק בסדרה עד לשנת 1969, ואחר כך בעוד שמונה סרטי קולנוע עלילתיים והופעות אורח בסדרות ספין אוף שונות של הזיכיון. לדמות שגילם יש השפעה תרבותית משמעותית, והיא זיכתה את נימוי בשלוש מועמדויות לפרס אמי; המגזין TV Guide ציין את ספוק כאחת מ-50 דמויות הטלוויזיה הגדולות ביותר. לאחר סדרת "מסע בין כוכבים", נימוי כיכב ב"משימה בלתי אפשרית" במשך שתי עונות, הנחה את הסדרה התיעודית "In Search of...", העניק את קולו ל-"Civilization IV", "רובוטריקים: הסרט" ו"רובוטריקים 3: אפלת הירח", וכן זכה לשבחים בגין הופעותיו במספר הפקות תיאטרון. כמו כן, היה לו תפקיד אורח בסדרת המדע-בדיוני "פרינג'".
התהילה של נימוי כספוק הייתה כזאת, ששתי האוטוביוגרפיות שלו, "I Am Not Spock" ‏ (1975) ו-"I Am Spock" ‏(1995), נכתבו מנקודת המבט של שיתוף קיומו עם הדמות.
בשנת 2016, בנו, אדם נימוי, הוציא סרט דוקומנטרי על חייו עם אביו המפורסם ועל ההיכרות עם תפקיד אביו במהלך חייו בתור הדמות המפורסמת ממסע בין כוכבים. הסרט נקרא בשם "למען ספוק" ("For the Love of Spock"), וצילומו החל עוד בשנת 2015, לפני מותו של לנרד.
קורות חייו

לנרד סיימון נימוי נולד בבוסטון, מסצ'וסטס שבארצות הברית, למשפחה יהודית-דתית-אורתודוקסית דוברת יידיש, של מהגרים מאוקראינה. את קריירת המשחק שלו החל בגיל שמונה. הוא החל לימודי צילום באוניברסיטת קליפורניה בלוס אנג'לס, והשלים אותם בבוסטון קולג'. כמו כן למד לתואר שני בחינוך, והוא בעל תואר דוקטור של כבוד מאוניברסיטת אניטוק באוהיו. נימוי שירת כסמל בצבא ארצות הברית בשנים 1953–1955.
בשנת 1966 שיחק לראשונה את דמותו של ספוק בסדרה המקורית של "מסע בין כוכבים", דמות שאותה חזר אחר כך לגלם עוד בשבעה סרטי קולנוע, בשנים 1979–2009, ששניים מתוכם ("מסע בין כוכבים 3: החיפוש אחר ספוק", "מסע בין כוכבים 4: השיבה הביתה") אף ביים בעצמו. כמו כן, דמותו של ספוק הופיעה גם בפרקי הסדרה מסע בין כוכבים: הדור הבא.
בשנת 1987 ביים את סרט הקולנוע שלושה גברים ותינוקת, בכיכובם של טום סלק, סטיב גוטנברג וטד דנסון. בשנת 1988 ביים את סרט הקולנוע "אם במבחן", שמבוסס על הספר של סו מילר, בהשתתפותם של ליאם ניסן, דיאן קיטון, ג'ייסון רוברדס ואחרים. בשנת 1991 ביים את הסרט "אהבות מצחיקות", קומדיה רומנטית בהשתתפותם של כריסטין לאטי, ג'ין ויילדר ומרי סטיוארט מסטרסון.
נימוי היה מועמד לפרס אמי עבור שחקן המשנה הטוב ביותר על סרט הטלוויזיה שצולם בחלקו בישראל, "אישה ושמה גולדה" (1982), על תפקידו כמוריס מאירסון, בעלה של גולדה מאיר, לצדה של אינגריד ברגמן כגולדה, בתפקידה האחרון.
במאי 2010 הודיע נימוי שהוא פורש מתעשיית הקולנוע, אחרי שהיה פעיל 60 שנה.
ב-27 בפברואר 2015 נפטר ממחלת ריאות.
פילמוגרפיה

| שנה | שם הסדרה / הסרט | תפקיד | הערות |
| --- | --- | --- | --- |
| 1966-1969 | מסע בין כוכבים: הסדרה המקורית | ספוק | 79 פרקים שלוש מועמדויות לפרס אמי עבור שחקן המשנה הטוב ביותר |
| 1969-1971 | משימה בלתי אפשרית (סדרת טלוויזיה, 1966) | פאריס | 49 פרקים  |
| 1973-1974 | מסע בין כוכבים: סדרת האנימציה | ספוק (דיבוב) | 22 פרקים |
| 1978 | מסע בין כוכבים: הסרט | מר ספוק | מועמד לפרס סטורן עבור שחקן המשנה הטוב ביותר |
| 1982 | מסע בין כוכבים 2: זעמו של חאן | קפטן ספוק |  |
| 1982 | אישה ושמה גולדה | מוריס מאירסון, בעלה של גולדה | מועמד לפרס אמי עבור שחקן המשנה הטוב ביותר |
| 1984 | מסע בין כוכבים 3: החיפוש אחר ספוק | קפטן ספוק | נימוי ביים סרט זה מועמד לפרס סטורן עבור הבמאי הטוב ביותר |
| 1986 | מסע בין כוכבים 4: השיבה הביתה | קפטן ספוק | נימוי ביים סרט זה מועמד לפרס סטורן עבור השחקן הטוב ביותר מועמד לפרס סטורן עבור הבמאי הטוב ביותר |
| 1989 | מסע בין כוכבים 5: הגבול האחרון | קפטן ספוק |  |
| 1991 | מסע בין כוכבים: הדור הבא | השגריר ספוק | תפקיד אורח בפרק הכפול "Unification" |
| 1991 | מסע בין כוכבים 6: הארץ הלא נודעת | קפטן ספוק |  |
| 1994 | Holy Matrimony |   | סרט קולנוע; במאי |
| 1998 | עולם חדש מופלא | מוסטפא מונד | סרט טלוויזיה של NBC |
| 1999 | רש"י | רבי שלמה יצחקי (דיבוב) | סרט אנימציה של קרן דסטיני |
| 2005 | הרמב"ם | רבי משה בן מיימון (דיבוב) | סרט אנימציה של קרן דסטיני |
| 2009 | סטארטרק | ספוק פריים |  |
| 2012 | המפץ הגדול | אקשן פיגר של ספוק (דיבוב) | תפקיד אורח בפרק "The Transporter Malfunction" |
| 2013 | האויב בתוכנו - סטארטרק | ספוק פריים | הופעת קמאו |
| 2013 | ראשי הממשלה: החלוצים | לוי אשכול (קול בלבד) | סרט דוקומנטרי |
| 2020 | מסע בין כוכבים: דיסקברי | ספוק | עונה 3, פרק 7, Unification III (צילום ארכיון) |

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בנוסף הופיע בסרטי קולנוע וטלוויזיה רבים. נימוי הופיע בסרט "לעולם נזכור" העוסק בתביעתו של ניצול השואה מל מרמלשטיין.
הערות שוליים

1 2  Heffernan, Virginia (27 בפברואר 2015). "Leonard Nimoy, Spock of 'Star Trek,' Dies at 83". New York Times. נבדק ב-27 בפברואר 2015. {{cite news}}:  (עזרה)
↑  "Nimoy glad to be back with 'Fringe'". UPI.com. New York: News World Communications. United Press International. 12 במאי 2012. נבדק ב-1 בנובמבר 2013. {{cite news}}:  (עזרה)
↑  "Leonard Nimoy: Biography". TVGuide.com. San Francisco, CA: CBS Interactive. נבדק ב-3 בפברואר 2009. {{cite web}}:  (עזרה)
↑  Jensen, K. Thor (20 בנובמבר 2008). "Spock". UGO.com. San Francisco, CA: IGN Entertainment, Inc. אורכב מ-המקור ב-2008-09-13. נבדק ב-3 בפברואר 2009. {{cite web}}:  (עזרה)
↑  Nimoy (1975), pp. 1–6
↑  Nimoy (1995), pp. 2–17
↑  Home | For the Love of Spock, For the Love of Spock
↑  Ausiello, Michael (29 בפברואר 2012). "Big Bang Theory Exclusive: Leonard Nimoy Finally Agrees to Cameo – But There's a Twist!". TVLine. PMC. נבדק ב-1 בנובמבר 2013. {{cite web}}:  (עזרה)
↑  Never Forget, נבדק ב-2019-09-08
| מסע בין כוכבים: הסדרה המקורית |
| --- | --- | --- |
| יוצר הסדרה | ג'ין רודנברי |  |
| שחקנים ראשיים | ויליאם שאטנר • לנרד נימוי • דפורסט קלי • ג'יימס דוהאן • ג'ורג' טאקיי • נישל ניקולס • וולטר קניג • מייג'ל בארט |  |
| דמויות ראשיות | ג'יימס טיבריוס קירק • ספוק • ליאונרד מק'קוי • מונטגומרי סקוט • היקארו סולו • ניוטה אוהורה • פאבל צ'כוב |  |
| דמויות משנה | הארי מאד • סאביק • סארק • חאן נוניאן סינג • כריסטופר פייק • כריסטין צ'אפל • זפרם קוקרן • קיילאס • ג'ניס ראנד • רוברט אפריל |  |
| גזעי חייזרים | אוריונים • אנדוריאנים • גורן • וולקנים • קלינגונים • רומולאנים |  |
| מושגים | אנטרפרייז • ג'נסיס • חולצה אדומה • טרנספורטר • יקום המראה • משכפל • פדרציית הכוכבים המאוחדת • הצו העליון • צי הכוכבים • קוביאשי מארו • רביע גלקטי |  |
| ציטוטים | ‏"Where no man has gone before"‏ • "אני רופא, לא..." •  "שגר אותי למעלה, סקוטי" |  |
| סרטי הקולנוע | מסע בין כוכבים • זעמו של חאן • החיפוש אחר ספוק • השיבה הביתה • הגבול האחרון • הארץ הלא נודעת |  |
| פרקים בולטים | The Menagerie • The City on the Edge of Forever • Spectre of the Gun |  |
| ראו גם | זיכיון מסע בין כוכבים • מסע בין כוכבים: סדרת האנימציה |  |
| --- | --- |
בקרת זהויות :  NLI: 987007265918805171  PLWABN: 9810663776005606  BIBSYS: 90920562  BNE: XX1095656  BnF: cb129193900 (data)  CANTIC: a20025154  CiNii: DA13385735  GND: 119357607  ISNI: 0000 0001 1440 9024  LCCN: n50003822  MusicBrainz: e26b8637-e255-496d-857a-9633fc3ef91c  NARA: 10582729  NDL: 00854205  NKC: js20040308005  NLA: 35388378  NLK: KAC201204264  NTA: 071628509  PIC: 300452  RERO: 02-A003642124  SNAC: w6bs9g4v  SUDOC: 050637800  Trove: 935070  ULAN: 500129399  VIAF: 32127607   WorldCat (עם VIAF): 32127607
קלוואן

קלוואן (באוקראינית: Клевань; בפולנית: Klewań) היא עיירה במחוז רובנו, שבמערב אוקראינה, על גדת נהר סטובלה, בה התקיימה עד השואה קהילה יהודית גדולה.
תולדות היישוב

קלוואן נוסדה ככפר מבוצר בתחילת המאה ה-12, ובשנת 1458 נמסרה מידי הנסיך הליטאי סווידריגיילו לידי הנסיך הפולני מיכאל צ'ארטוריסקי, אשר הקיף את היישוב בחומה ובסוללה.
באמצע המאה ה-17 נבזז היישוב בידי הקוזקים, ולאחר מכן בידי הטטרים, שהחריבו אותו. בשנת 1654, כדי לשקם את היישוב, הוענקו לו זכויות עיר ורשות לקיים ירידים עתיים.
לאחר מלחמת העולם הראשונה נכללה העיירה בתחום הרפובליקה הפולנית השנייה.